32003D0369
L 127/48
JURNALUL OFÍCIAL AL UNIUNII EUROPENE
DECIZIA COMISIEI
din 16 mai 2003
de modificare a Deciziei 85/377/CEE de stabilire a unei tipologii comunitare pentru exploatațiile agricole
[notificată cu numărul C(2003) 1557]
(2003/369/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de informații contabile agricole privind veniturile și activitățile economice ale exploatațiilor agricole în Comunitatea Economică Europeană (1), modificat ultima dată de Regulamentul (CE) nr. 1256/97 (2), în special articolul 4 alineatul (4) și articolul 7 alineatul (3),
întrucât:
(1)
Decizia 85/377/CEE a Comisiei (3), modificată ultima dată de Decizia 1999/725/CE (4), reprezintă baza clasificării exploatațiilor agricole în funcție de tipul de activitate agricolă și de dimensiunea economică, atât în scopul anchetelor asupra structurii exploatațiilor agricole, cât și pentru rețeaua de informații contabile agricole (RICA). Rezultatele anchetelor privind structura exploatațiilor, clasificate în unități de dimensiune europeană și în funcție de tipul de activitate agricolă, servesc drept bază pentru selecția și ponderarea eșantionului exploatațiilor pentru RICA.
(2)
Regulamentul (CEE) nr. 2237/77 al Comisiei din 23 septembrie 1977 privind fișa exploatației care trebuie utilizată pentru constatarea veniturilor în exploatațiile agricole (5), modificat ultima dată de Regulamentul (CE) nr. 1837/2001 (6), definește natura datelor contabile pe care le conține fișa exploatației.
(3)
Regulamentul (CEE) nr. 571/88 al Consiliului din 29 februarie 1988 privind organizarea anchetelor comunitare asupra structurii exploatațiilor agricole (7), modificat ultima dată de Regulamentul (CE) nr. 143/2002 al Comisiei (8), prevede caracteristicile care trebuie înregistrate în cadrul anchetelor asupra structurii exploatațiilor agricole.
(4)
Structura și conținutul fișei exploatației, precum și lista caracteristicilor care trebuie înregistrate în cadrul anchetelor din 2003, 2005 și 2007, au fost modificate de regulamentele menționate anterior.
(5)
Decizia 85/377/CEE trebuie modificată în consecință.
(6)
Măsurile prevăzute în prezenta decizie sunt conforme cu avizul Comitetului comunitar al rețelei de informații contabile agricole,
ADOPTĂ PREZENTA DECIZIE:
Articolul 1
Anexele I și II la Decizia 85/377/CEE se înlocuiesc cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 16 mai 2003.